archinstall (Magyar) - ArchWiki

Jump to content

# archinstall (Magyar)

From ArchWiki
Fordítás állapota: Ez az oldal az angol Archinstall című oldal magyar nyelvre lefordított változata. Utolsó fordítás dátuma: 2025.11.16. Amennyiben a lefordítás időpontja óta az angol nyelvű oldalon történtek újabb módosítások, akkor Ön segíthet hozzászinkronizálni az angolhoz ezt a magyar nyelvű fordítást.

Az archinstall egy segítő függvénykönyvtár, amely automatizálja az Arch Linux telepítését. Különböző előre beállított telepítőkkel van csomagolva, például egy "irányított" ("guided") telepítővel.

Ez a dokumentum nem tárgyalja az archinstall használatát Python függvénykönyvtárként. Erre vonatkozóan tekintse meg a hivatalos dokumentációt.

Figyelmeztetés

- Eltérő alapértelmezések kerülnek alkalmazásra a szokásos telepítési folyamathoz képest. Amennyiben Ön az archinstall segítségével feltelepített operációs rendszert használ, kérjük, hogy említse meg ezt a támogatási kérésekben, és adja meg a `/var/log/archinstall/install.log` fájlt.
- A Kézi úton történő particionálás (Manual Partitioning) nem véd meg az átfedett partíciók létrehozásától, a rosszul igazított partícióktól vagy attól, hogy az utolsó partíció átfedésbe kerüljön a biztonsági GPT-fejléccel.

## Telepítő futtatása

Először szerezze be és indítsa el a telepítőképfájlt a Telepítés megkezdése előtt című leírás szerint.

Tipp

Amennyiben a havi telepítőképfájl létrehozása után egy újabb kiadás készült el az archinstall szoftverből, akkor lehetőség van az archinstall frissítésére még a futtatása előtt:

    # pacman -Sy archinstall

Ebben az esetben a részleges frissítés futtatása általában megfelelő a live ISO-képfájlon futtatva, bár teljes frissítés előnyösebb, amennyiben a rendszermemória lehetővé teszi a root fájlrendszer méretének módosítását.

Az archinstall szoftvercsomag a telepítőképfájl része, és közvetlenül futtatható:

    # archinstall

Az irányított telepítő több lépést hajt végre, illetve felhasználói bevitelt kér, amelyek a hivatalos dokumentációban vannak leírva.

Figyelmeztetés A root jelszó üresen hagyása letiltja a root felhasználói fiókot, és szükségessé teszi a sudo parancsnak a használatát a felhasználói jogosultságoknak a megemeléséhez. Mivel ez ahhoz vezethet, hogy a felhasználó kizárja önmagát az operációs rendszerből, ez a jelszó üresen hagyás nem feltétlenül kívánatos. Részletekért tekintse meg a Sudo (Magyar)#Root bejelentkezés letiltása című leírást.
Megjegyzés A telepítő képes beállítani a vezetékes interfészeket a feltelepített operációs rendszeren a systemd-networkd használatával, vagy átmásolhatja az ISO képfájlon használt beállítást. Ez azt jelenti, hogy ha egy vezeték nélküli interfészt állít be az Iwd#iwctl segítségével, akkor annak beállításai – beleértve a hálózat jelszavát is – átmásolásra kerülnek a feltelepített operációs rendszerre. Emellett az ISO képfájlon jelen lévő vezetékes interfész beállítását is átmásolja.

További szoftvercsomagok telepíthetők, amennyiben azokat megadja a Write additional packages to install kérdés után.

Amint a telepítés befejeződik, zöld színű szöveg jelenik meg, amely azt jelzi, hogy biztonságosan újraindítható a számítógép, és ez egyben az újraindításhoz használt parancs is.

### Profilok

Az archinstall tartalmaz profilokat, vagyis szoftvercsomagok és előre beállított beállításfájlok gyűjteményeit, amelyek a base operációs rendszer mellett telepíthetőek.

Figyelmeztetés A mellékelt profilok kifejezetten az archinstall számára készültek, és a szoftvercsomag-karbantartók nem támogatják őket. A felhasználóknak javasolt, hogy a használatuk előtt, ellenőrizzék le az egyes profilok részleteit.

## További olvasnivaló a témában

- python-archinstall: guided

Category:

- Installation process (Magyar)

archinstall (Magyar)
Add topic